RAF Northolt

RAF Northolt er en flystasjon tilhørende Royal Air Force i Ruislip i Hillingdon distrikt (Stor-London), 24 km nordvest for City of Westminster i London. Den ligger 5,2 nm (9,6 km) nord for Heathrow lufthavn. I tillegg til militær aktivitet er det betydelig sivil aktivitet på Northolt flystasjon. RAF Northolts motto er: «Ready to Carry or to Fight».Og Alit Portare Aut Pugnare Prompti på latin.

Navnet kommer ikke fra byen Northolt i Ealing, som ligger ca. 8 km sørøst for basen: Det var vanlig, blant annet på grunn av logistikkbehov, at tidlige RAF-baser fikk navn etter nærmeste jernbanestasjon, hvilket i dette tilfellet var den tidligere Northolt Junction, nå South Ruislip stasjon.

Basen ble åpnet i mai 1915 for Royal Flying Corps’ fly. Under andre verdenskrig var den en aktiv base for RAF og Polskie Siły Powietrzne, det polske flyvåpenet i England og Frankrike. Etter krigens slutt ble den en viktig sivil flyplass, men da Heathrow åpnet ble den igjen primært brukt til militære formål. I perioden 1950–1980 var det stasjonert fly fra United States Air Force, United States Navy, Royal Canadian Air Force og Armée de l'air på Northolt. Den er per 2007 hovedbase for No. 32 (The Royal) Squadron RAF. No. 32 Squadron flyrOgså kjent som Royal Flight  eller Queen's Flight. to BAe 146 CC.Mk.2 (eller BAe 146-100 Statesman), tre AgustaWestland AW109 og seks BAe 125 CC.Mk.3.

Fra omkring 1980 har det vært større sivil enn militær trafikk på flybasen.

14 km vest for RAF Northolt ligger Pinewood Studios, og flystasjonen ble valgt til å representere en base på Cuba i Octopussys første sekvens.
Flyplassen ble også kjent 7. mai 2001 da Storbritannias mest besrømte togrøver Ronnie Biggs ble fløyet tilbake fra Brasil av egen fri vilje og ble arrestert på basen.Ronald Arthur Biggs var én av medsammensvorne som deltok i togrøveriet i Ledburn (i Buckinghamshire) i 1963, mest kjent som «Det store togranet» – se «Biggs tatt hånd om i London» (Puls, 7. mai 2001). Han var også med Sex Pistols som erstatter for Johnny Rotten i 1978, og har sunget Carnival In Rio (Punk Was) med Die Toten Hosen i 1991.

Medias oppmerksomhet var også høy 5. september 1997 da kisten til Diana, fyrstinne av Wales, ble fraktet fra Villacoublay flybase ved Paris etter hennes død i den franske hovedstaden.

 Referanser 

 Eksterne lenker 

 No. 32 Squadron hjemmeside


Kategori:Flyplasser i England
Northolt
Kategori:Hillingdon
Northolt